Mihhail Stalnuhhin

Mihhail Stalnuhhin (sündinud 15. septembril 1961 Tartus) on Eesti poliitik, Riigikogu liige (2011–2023). Stalnuhhin oli 18. detsembrist 1996 kuni väljaheitmiseni 6. septembril 2022 Eesti Keskerakonna liige. Ta kandideeris 2023. aasta valimistel üksikkandidaadina Riigikokku, kogus valimisringkonnas nr 7 (Ida-Virumaa) 4578 häält ning ei osutunud valituks. Mihhail Stalnuhhin on olnud Narva Linnavolikogu liige 1994–1995, 1999–2003 ning 2003–2011 linnavolikogu esimees. Oli IX ja X Riigikogu liige. Valiti 2007 isikumandaadiga XI Riigikogusse, kuid loobus tööst Riigikogus Narva Linnavolikogu kasuks. Ta kandideeris ka 2011. aasta Riigikogu valimistel, sai 8584 häält ja osutus valituks. 2015. aasta Riigikogu valimistel valimistel sai Stalnuhhin Ida-Virumaal kandideerides 3648 häält ja osutus taas valituks. Ta on Riigikogu riigieelarve kontrolli komisjoni esimees. Ta kandideeris 2014. aasta Euroopa Parlamendi valimistel ja sai 11 505 häält, kuid valituks ei osutunud. Ta oli Yana Toomi ja Edgar Savisaare järel häälte arvult kolmas Keskerakonna kandidaat. 2013. aasta alguses sai Stalnuhhin trahvi, kuna jalutas Narvas suukorvita koeraga. Mihhail Stalnuhhin on lõpetanud 1995. aastal Tallinna Pedagoogikaülikooli eesti keele ja kirjanduse erialal. "Novellid", 1999 "Eesti-vene õppesõnastik" koostöös E. Väljaga 1998 "Vene-eesti õppesõnastik" koostöös E. Väljaga 1997 "Eesti keel iseõppijale" I–III osa 1994–1996 29. septembril 2015 kirjutas ajakirjandus, et Stalnuhhin liisib 744 euro eest kuus maasturit Honda CRV, millega sõidab tema abikaasa ja mille kulud ta tasub Riigikogu kuluhüvitisega. Stalnuhhinil endal juhiluba ei ole. Stalnuhhini käitumise mõistsid hukka mitmed riigikogulased, nende seas Riigikogu esimees Eiki Nestor. Eesti Maksumaksjate Liit nimetas Stalnuhhini 2015. aastal maksumaksja vaenlaseks. 2017. aastal ostis Stalnuhhin riigikogu liikmena 4331 euro eest iseenda kirjutatud raamatuid ja laskis need Eesti maksumaksjal riigikogu kuluhüvitisena kinni maksta. 2022. aastal kulutas ta iseenda kirjutatud raamatute ostmiseks juba 12 222 eurot riigikogu kuluhüvitist. Pärast Narva tanki teisaldamist 2022. aastal rääkis Stalnuhhin sotsiaalmeediasse postitatud venekeelses videos, et peab mälestusmärkide mahavõtjaid natsideks ning nimetas valitsuse liikmeid ja Kaja Kallast fašistideks. Keskerakonna juhatus heitis ta selle peale parteist välja. http://ep2014.vvk.ee/mandates.html Karoliina Vasli "Riigikogulaste kirju paturegister: joomisest telefoni omastamiseni" Õhtuleht, 2. aprill 2015. Juhiloata riigikogu liige on kuluhüvitise eest saanud linnamaasturi nii naisele kui ka pojale, Eesti Päevaleht, 29. september 2015 Mihhail Stalnuhhin liisib kuluhüvitiste eest autot, millega sõidab hoopis tema naine, Postimees, 29. september 2015 Nestor: nii ei peaks riigikogu liige tegema, Postimees, 29. september 2015 Aleksander Krjukov, Indrek Kuus. Stalnuhhin ostis kuluhüvitiste eest enda kirjutatud lasteraamatuid ERR Uudised, 28.03.2018. Peeter Tali. Peeter Tali: Keskerakond lõhub riigikogu mainet ja rahva usaldust ning häbi neil ei ole! Eesti Päevaleht, 20.04.2023. Martin Johannes Teder, Eliisa Matsalu. Stalnuhhini tuhat raamatut: riigikogu saadik keerutas kuluhüvitise enda taskusse Äripäev, 19.04.2023. "Keskerakonna juhatus heitis Mihhail Stalnuhhini erakonnast välja" ERR, 6. september 2022. Mihhail Stalnuhhini koduleht (vene keeles) Стальнухин: Сила — не синоним анархии (29. aprilli 2007 artikkel Delfi portaalis, vene keeles) Vene linnapea Eesti Vabariigis (vene keeles) Maailm ei ole mustvalge, vaid värviline (vene keeles)